
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάθεση αρμοδιοτήτων στο Γενικό Γραμματέα Διεθνών Οικονομι¬ 
κών Σχέσεων. 1 

Εξαίρεση του Ταμείου Δημοτικών και Κοινοτικών Υπαλλήλων από 
την παρακράτηση ΦΜΥ από τη χρήση 1985 και παλαιότερα 2 
Καθορισμός των προϋποθέσεων και των ειδικών όρων απασχόλησης 
εμπειρογνωμόνων με μίσθωση έργου στο Υπουργείο Γεωρ¬ 


γίας . 3 

Τροποποίηση και συμπλήρωση διατάξεων της Δημοτικής και Κοι¬ 
νοτικής Νομοθεσίας για την ενίσχυση της αποκέντρωσης ... 4 
Τροποποίηση της 50167/18.2.1988 κοινής Απόφασης των 
Υπουργών Εθν. Οικονομίας, Οικονομικών και Εργασίας .... 5 

Ανακαθορισμός αποδοχών συμβασιούχων έργων . 6 

Παράταση ισχύος της 7/85 απόφασης του ΠΔΔΔ Πειραιά για τους 
όρους αμοιβής και εργασίας των καπνεργατών-τριών Εθνικού 

Οργανισμού Καπνού. 7 

Προσωρινή πρόσληψη προσωπικού στον Κοινωνικό Ξενώνα Ενηλί¬ 
κων . 8 

Μετακίνηση του Μ. Μουζουράκη, Προέδρου Α' τμήματος του ΣτΕ 
και τοποθέτηση των Κ.Μ. Χαλαζωνίτη και Β. Μποτόπουλου 9 

Συγκρότηση του Υπηρεσιακού Συμβουλίλου του Υπουργείου Αι¬ 


γαίου . 10 

Οινοπνευματοποίηση 45.000 τόννων περίπου μέλασσας, παραγω¬ 
γής, της Α.Ε. «Ελληνική Βιομηχανία Ζάχαρης» από τους Οινο- 
πνευματοποιούς Β' κατηγορίας.-.11 

Έγκριση θέσεων για προσωρινή πρόσληψη προσωπικού στο Νομαρ¬ 
χιακό Γενικό Νοσοκομείο Άργους.12 

Έγκριση προγράμματος κυνηγιού της Ελεγχόμενης Κυνηγετικής 
περιοχής Αταλαντονήσου Κυνηγετικής περιόδου 1988-1989 Ν. 
Φθιώτιδας.· · 13 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. Α/22002/ΑΙΟΝΟΣΕ 1123 (1) 

Ανάθεση αρμοδιοτήτων στο Γενικό Γραμματέα Διεθνών Οικονομικών 

Σχέσεων. 

Ο ΥΦΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη τις διατάξεις: 

α. Του Ν. 1558/1985 «Κυβέρνηση και Κυβερνητικά Όργανα», 
β. Του Π.Δ. 437/1^85 «Καθορισμός και ανακατανομή των αρμο¬ 
διοτήτων των Υπουργείων». 

γ. Την κοινή απόφαση του Πρωθυπουργού και του Υπουργού Εθνι¬ 
κής Οικονομίας με αριθμό Α/19961/19.9.1988 «Διορισμός του Γε¬ 


ωργίου Κανδαλέπα σε θέση Γ ενικού Γ ραμματέα με βαθμό Α' της κατη¬ 
γορίας των ειδικών θέσεων της Γενικής Γραμματείας Διεθνών Οικονο¬ 
μικών Σχέσεων» (ΦΕΚ. 189/τ.Γ'/30.9.1988). 

δ. Την κοινή απόφαση του Πρωθυπουργού και του Υπουργού Εθνι¬ 
κής Οικονομίας με αριθμό Α. 9211/ΔΙΟΝΟΣΕ 1737/3.12.1987 
«Ανάθεση αρμοδιοτήτων στους Υφυπουργούς Εθνικής Οικονομίας» 
(ΦΕΚ. 702/τ.Β'/4.12.1987), αποφασίζουμε: 

Α. Στο Γενικό Γραμματέα της Γενικής Γραμματείας Διεθνών Οικο¬ 
νομικών Σχέσεων Γεώργιο Κανδαλέπα, αναθέτουμε την άσκηση των 
αρμοδιοτήτων που απορρέουν από τις κείμενες διατάξεις για το αντικεί¬ 
μενο της Γενικής Γραμματείας Διεθνών Οικονομικών Σχέσεων και την 
πρόταση για την έκδοση κανονιστικών διαταγμάτων και την έκδοση,κα¬ 
νονιστικών αποφάσεων. 

Β. Όλες οι ανατιθέμενες στον ανωτέρω Γενικό Γραμματέα αρμοδιό¬ 
τητες ασκούνται παράλληλα και από τον Υφυπουργό Γιάννο Παπαντω- 
νίου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 11 Οκτωβρίου 1988 

Ο ΥΦΥΠΟΥΡΓΟΣ 

ΠΑΝΝΟΣ ΠΑΠΑΙΜΤΩΝΙΟΥ 
-♦- 

Αριθ.Ε 12746 (2) 

Εξαίρεση του Ταμείου Δημοτικών και Κοινοτικών Υπαλλήλων από την 
παρακράτηση ΦΜΥ από τη χρήση 1985 και παλαιότερα. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις'διατάξεις της παρ. 1 του άρθρου 43 του Ν.Δ. 3323/55. 

2. Την,Ε 6139/εγκ. 11 από 31 Μαΐου 1982 εγκύκλιο διαταγή του 
Υπουργείου Οικονομικών με την οποία κοινοποιήθηκε η Υ 1056/ 
25.10.78 διαταγή που ορίζει ποσοστό παρακράτησης 5% στις συντά¬ 
ξεις που καταβάλλονται από περισσότερους ασφαλιστικούς φορείς και 
θεωρούνται πρόσθετες αμοιβές. 

3. Το γεγονός ότι το ΤΑΔΚΥ δεν παρακράτησε ΦΜΥ στα βοηθή¬ 
ματα που κατέβαλε από τη χρήση 1985 και παλαιότερα, καθώς και το 
ότι η καταβολή των ποσών αυτών αναδρομικώς, μαζί με τους πρόσθε¬ 
τους φόρους και τα πρόστιμα συνεπάγεται κλονισμό της οικονομικής του 
οντότητας. 

4. Τα λειτουργικά προβλήματα των Οικον. Εφοριών από την υπο¬ 
βολή μεγάλου αριθμού συμπληρωματικών δηλώσεων παρελθόντων 
ετών για την επιστροφή του φόρου στους δικαιούχους, οι οποίοι θα τον 
έχουν καταβάλλει στο ΤΑΔΚΥ, αποφασίζουμε: 

Εξαιρείται από την υποχρέωση παρακράτησης φόρου μισθωτών υπη¬ 
ρεσιών της παρ. 1 του άρθρου 43 του ΝΔ. 3323/55 το ΤΑΔΚΥ για 
βοηθήματα που κατέβαλε στους βοηθηματούχους δημοτικούς και κοι¬ 
νοτικούς υπαλλήλους από τη χρήση 1985 και παλαιότερα. 

















6950 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να κυρωθεί με νόμο και να δημοσιευθεί στην Εφημε¬ 
ρίδα της Κυβερνήσεως. 

Αθήνα, 6 Οκτωβρίου 1988 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
- 4 - 

Αριθ. 303986 (3) 

Καθορισμός των προϋποθέσεων και των ειδικών όρων απασχόλησης 
εμπειρογνωμόνων με μίσθωση έργου στο Υπουργείο Γεωργίας. 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ; ΚΥΒΕΡΝΗΣΗΣ 
ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 


Έχοντας υπόψη: 

' 1. Τις διατάξεις των άρθρων 1 παρ. 4 και 6 του Ν.1256/82 «Για 
την πολυθεσία, την πολυαπασχόληση και την καθιέρωση ανωτάτου 
ορίου απολαβών κλπ.». 

2. Τις διατάξεις του άρθρου 15 του Ν. 1735/1987 «Προσλήψεις.στό 
Δημόσιο Τομέα κλπ.». 

3. Την αριθ. 239399/88 (ΦΕΚ 56/Τ.Β/88 κοινή απόφαση των 
Υπουργών Προεδρίας τής Κυβέρνησης και Γεωργίας, για τον καθορι¬ 
σμό αριθμού ατόμων που μπορεί να απασχοληθούν με σύμβαση μίσθω¬ 
σης έργου στο Υπουργείο Γεωργίας, 

4. Την αριθ. 6474/88 κοινή απόφαση του Πρωθυπουργού και του 
Υπουργού Οικονομικών, αποφασίζουμε: 

1. Καθορίζουμε τις προϋποθέσεις και τους ειδικούς όρους απασχόλη¬ 
σης με σύμβαση μίσθωσης έργου σύμφωνα με την παρ. 4 του άρθρου 1 
του Ν. 1256/82; για ένα δημοσιογράφο, ως εξής: 

α. Η διάρκεια της σύμβασής του θα είναι ένας χρόνος και η αμοιβή 
για την εκτέλεση του έργου που θα του ανατεθεί, ορίζεται στα 3/4 του 
ποσού του ενός εκατομμυρίου πεντακοσίων χιλιάδων (1.500.000) δρχ. 

β. Η αμοιβή του δεν θα υπερβεί, σε καμμιά-περίπτωση και από τις 
δύο απασχολήσεις το ανώτατο όριο του άρθρου 6 του Ν. 1256/82, 
όπως τροποποιήθηκε με το άρθρο 33 του Ν. 1326/83. 

γ. Ως προς τους λοιπούς όρους και προϋποθέσεις ισχύουν τα οριζό¬ 
μενα στην αριθμ. 239399/88 (ΦΕΚ 56/Τ.Β/88) κοινή απόφαση των 
Υπουργών Προεδρίας της Κυβέρνησης και Γεωργίας. 

Η απόφαση αυτή να δημοσιευτεί στην Εφημερίδα της Κυβερνή¬ 
σεως. 

Αθήνα, 7 Οκτωβρίου 1988 


ΠΡΟΕλΡΙΑΣ ΤΗΣ ΚΥΒΕΡΝΗΣΗΣ 

ΑΠ. ΚΑΚλΑΜΑΝΗΣ 


ΥΦΥΠΟΥΡΓΟΣ 
' ’ ΟΙΚΟΝΟΜΙΚΟΝ ’ 

ΗΛ. ΠΑΠΑΗΛΙΑΣ 


···■■ ' ’ ΓΕΩΡΓΙΑΣ 

ΓΙΑΝΝΗΣ ΠΟΤΤΑΚΗΣ 
-*- 

Αριθ. 101796 - (4) 

Τροποποίηση και συμπλήρωση διατάξεων της Δημοτικής και Κοινοτι¬ 
κής Νομοθεσίας για την ενίσχυση της αποκέντρωσης: 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΕΘΝ. ΟΙΚΟΝΟΜΙΑΣ 
ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του αρ. 11 του Ν. 1416/84 «Περί τροποποίησης 
και συμπλήρωσης διατάξεων της δημοτικής και κοινοτικής νομοθεσίας, 
για την ενίσχυση της αποκέντρωσης και την ενδυνάμωση της τοπικής 
αυτοδιοίκησης». 

2. Το Ν.Δ. 212/69 «Περί Οργάνωσης και διοίκησης του Οργανι¬ 
σμού Απασχόλησης Εργατικού Δυναμικού». 

3. Το αριθμ. 111217/6.9.88 έγγΡ α Φ° του ΟΑΕΔ με το οποίο δια¬ 
βιβάζεται η αρ. 2797/30.8.88 απόφαση του Διοικ. Συμβουλίου του, 
αποφασίζουμε: 

Καθορίζουμε τους όρους με τους οποίους συνάπτονται προγραμματι¬ 
κές συμβάσεις με τις οποίες ανατίθενται υπηρεσίες Ανταποκριτή από τον 
Οργανισμό Απασχόλησης Εργατικού Δυναμικού (ΟΑΕΔ)· σε Οργανι¬ 


σμούς Τοπικής Αυτοδιοίκησης (ΟΤΑ) για την εξυπηρέτηση των ασφαλι¬ 
σμένων και ανέργων της περιοχής τους ως εξής: 

1. Οι Υπηρεσίες που ανατίθενται από τον ΟΑΕΔ στους ΟΤΑ με τις 
συμβάσεις αυτές είναι: 

- Εγγραφές ανέργων (κάρτες ανεργίας). 

- Συγκέντρωση αναγγελιών προσλήψεων μισθωτών. 

- Συγκέντρωση δικαιολογητικών προγραμμάτων ΟΑΕΔ και προώ¬ 
θηση αυτών στην πλησιέστερη υπηρεσία ΟΑΕΔ. 

- Επισκέψεις σε επιχειρήσεις και συνεργασία του δευτέρου των συμ- 
βαλλομένων σε. θέματα Απασχόλησης με.τις αρμόδιες Υπηρεσίες του 
ΟΑΕΔ. 

- Έλεγχο σε επιχειρήσεις της περιοχής που έχουν ήδη υπαχθεί στο 
πρόγραμμα επιχορήγησης εργοδοτών. 

- Συγκέντρωση δικαιολογητικών ανέργων και προώθηση αυτών 
στις κατά τόπους Υπηρεσίες του ΟΑΕΔ για έκδοση αποφάσεων επιδοτή¬ 
σεων λόγω ανεργίας των ασφαλισμένων. 

- Παραλαβή από τις Υπηρεσίες και παράδοση στους ασφαλισμένους 
των εκδοθέντων βιβλιαρίων επιδότησής τους. 

- Πληρωμή σε συνεργασία με τις Υπηρεσίες του ΟΑΕΔ των εκτά¬ 
κτων επιδοτήσεων σε ανέργους. 

- Εγγραφές δικαιούχων οικογενειακών επιδομάτων, συγκέντρωση 
απαραιτήτων δικαιολογητικών και προώθηση αυτών στις κατά τόπους 
Υπηρεσίες του ΟΑΕΔ. 

- Παραλαβή από τις Υπηρεσίες του ΟΑΕΔ και παράδοση στους δι¬ 
καιούχους των επιταγών οικογ/κών επιδομάτων. 

- Τήρηση στοιχειωδών αρχείων. 

- Γενική υποβοήθηση του έργου του ΟΑΕΔ σε. συνεργασία με την 
πλησιέστερη Υπηρεσία του ΟΑΕΔ και με το.ΙΚΑ της περιοχής και σε πε¬ 
ριόδους αιχμής υποχρεούται, καλούμενος; να μεταβαίνει στην αρμόδια 
Υπηρεσία (ΟΑΕΔ ή ΙΚΑ) και για διάστημα ενός (1) έως δύο (2) μηνών 
συνολικά, εφόσον αυτό καθίσταται αναγκαίο και κάθε άλλη εργασία που 
μπορεί να ανατεθεί από τον ΟΑΕΔ. 

2. Ο Δήμος ή η Κοινότητα διαθέτει τον κατάλληλο χώρο μέσα στο 
κατάστημά που στεγάζεται, που θα αποτελείται από γραφείο αυτοτελές 
και ανεξάρτητο, με την ενδεικτική πινακίδα «Ανταποκριτής ΟΑΕΔ» κα¬ 
θώς και το κατάλληλο προσωπικό για την παροχή των παραπάνω υπη¬ 
ρεσιών και για όλο το χρονικό διάστημα που ισχύει η σύμβαση. 

3. Η προγραμματική σύμβαση έχει διάρκεια ενός (1) έτους και ισχύει 
εφόσον επικυρωθεί από τον αρμόδιο Νομάρχη. 

4. Η αμοιβή του Δήμου ή της Κοινότητας για τις παραπάνω υπηρε¬ 
σίες και για το χρονικό διάστημα ενός έτους καθορίζεται με απόφαση 
του Δ.Σ. του ΟΑΕΔ, καταβάλλεται από αυτόν’και βαρύνει τα σχετικά 
κονδύλια που προβλέπει ο προϋπολογισμός του. 

Στο παραπάνω ολικό ποσό αμοιβής περιλαμβάνονται γενικά όλες οι 
παρεχόμενες υπηρεσίες του δευτέρου των συμβαλλομένων προς τον 
ΟΑΕΔ όπως παροχή χώρου, προσωπικού, εξοπλισμού για την εξυπηρέ¬ 
τηση του Γραφείου Ανταποκριτή, οι δαπάνες λειτουργίας (θέρμανση, 
φωτισμός κλπ.) και ο ΟΑΕΔ, εκτός από την πληρωμή του παραπάνω 
ποσού, καμία άλλη καταβολή οποιουδήποτε ποσού δεν υποχρεούται για 
οποιοδήποτε λόγο και αιτία. Από το παραπάνω πσοόν, ποσοστό 50% 
καταβάλλεται μετά την κατάρτιση της σχετικής σύμβασης και την επι¬ 
κύρωσή της από τον Νομάρχη, το δε υπόλοιπο με τη λήξη του χρόνου 
διάρκειάς της. 

5. Το Γραφείο «Ανταποκριτή ΟΑΕΔ» λειτουργεί για το χρόνο που 
ισχύει η σύμβαση, κάθί εργάσιμη μέρα εξυπηρετεί δε ασφαλισμένους 
της περιοχής του Δήμου ή της Κοινότητας καθώς και ασφαλισμένους 
των πλησίον Κοινοτήτων που καθορίζονται ειδικότερα με δήλωση του 
ΟΑΕΔ. 

6. Ο ΟΑΕΔ έχει το δικαίωμα να προβαίνει σε έλεγχο του εκτελούμε- 
νου έργου με τα αρμόδια όργανά του, καθώς επίσης να ελέγχει την από 
μέρους του δευτέρου των συμβαλλομένων τήρηση των όρων και συμφω¬ 
νιών της σύμβασης. Η προγραμματική σύμβαση μπορεί να παρατείνε- 
ται εκάστοτε με κοινή συμφωνία μεταξύ του ΟΑΕΔ και του ΟΤΑ για ίδιο 
χρονικό διάστήμα ενός (1) έτους με τους ίδιους όρους και συμφωνίες 
πλην της αμοιβής, που μπορεί να αναπροσαρμόζεται ύστερα από σχε¬ 
τική απόφαση του Δ.Σ. του ΟΑΕΔ. 

• Με την παρούσα εγκρίνονται και όλες οι προγραμματικές συμβάσεις 
που έχουν μέχρι τώρα υπογραφεί μεταξύ του ΟΑΕΔ και Οργανισμών 
Τοπικής Αυτοδιοίκησης. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) .. . 6951 


Η απόφαση αυτή να δημοσιευθεί στην Εφημερίδα της Κυβέρνη¬ 
σης- 

Αθήνα, 11 Οκτωβρίου 1988 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΕΘΝ. ΟΙΚΟΝΟΝΟΜΙΑΣ 

ΑΠ. - Αθ. ΤΣΟΧΑΤΖΟΠΟΥΛΟΣ ΠΑΝ. ΡΟΥΜΕΛΙΩΤΗΣ 


ΕΡΓΑΣΙΑΣ 

ΓΙΩΡΓΟΣ ΓΕΝΝΗΜΑΤΑΣ 
-♦- 

Αριθ. 52545 (5) 

Τροποποίηση της 50167/18.2.1988 κοινής Απόφασης των Υπουρ¬ 
γών Εθν. Οικονομίας, Οικονομικών και Εργασίας.· 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ, 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1641/86 (ΦΕΚ 122 τ. Ατης 11.8.86) «για 
τα μικτά δανειοδοτικά στεγαστικά προγράμματα του Οργανισμού Ερ¬ 
γατικής Κατοικίας και άλλες διατάξεις», άρθρο 13. 

2. Τις διατάξεις του Ν. 1262/82 (ΦΕΚ 70, τ.Α. της 16.6.82) για 
την «παροχή κινήτρων ενίσχυσης της οικονομικής και Περιφερειακής 
Ανάπτυξης της Χώρας και τροποποίηση συναφών διατάξεων» όπως 
ισχύει τώρα. 

3. Την κοινή Υπουργική απόφαση αριθμ. 50167 από 18 Φεβρουά¬ 
ριου 1988 (ΦΕΚ 131 τ.Β της 7.3.1988). 

4. Την αναφορά του ΟΕΚ αριθμ. 23156/10045/88 με την οποία 
μας υπόβαλε απόσπασμα πρακτικών της αριθμ. 54/88 συνεδριάσεως 
του Διοικητικού Συμβουλίου του ΟΕΚ, αποφασίζουμε: 

1. Τροποποιούμε την ανωτέρω στο στοιχείο (3) κοινή Υπουργική 
απόφαση και καθορίζουμε το ύψος της στεγαστικής συνδρομής κατά πε¬ 
ριοχές και κατηγορίες δικαιούχων δανειοδοτήσεως για αυτοστέγαση 
ΟΕΚ, όπως παρακάτω: 

Για μεμονωμένα άτομα ή οικογένεια .χωρίς παιδιά: 
α) στην περιοχή Α' 2.830.000 δρχ. από 1.885.000 

β) στην περιοχή Β' 3.120.000 » » .2.080.000 

γ) στις περιοχές Γ' & Δ’ 3.415.000 » » , 2.275.000 

Ο χαρακτηρισμός των περιοχών σαν Α', Β', Γ' & Δ' γίνεται όπως ορί¬ 

ζεται στην παράγραφο 1 του άρθρου 3 του Ν. 1262/82, όπως τροπο¬ 
ποιήθηκε και ισχύει σήμερα. 

2. Τα παραπάνω ποσά θα προσαυξάνονται κατά τα ακόλουθα ποσο¬ 
στά: 

Α' κατά 20% 

α) Για ανέγερση ή αποπεράτωση κατοικίας από τον δικαιούχο, είτε 
για αγορά κατοικίας ημιτελούς ή για την οποία δεν έχουν αρχίσει ακόμη 
οι εργασίες κατασκευής της. 

β) Για αγορά διαμερισμάτων, που έχουν μεν τελειώσει οι εργασίες 
κατασκευής τους, αλλά δεν έχουν ακόμη κατοικηθεί, εφ’ όσον η αγορά 
γίνεται από τους κατασκευαστές τους. 

Η ιδιότητα του πωλητή ως κατασκευαστή αποδεικνύεται από το 
αντίστοιχο εργολαβικό, εφ’ όσον η οικοδομή ανεγείρεται με αντιπαροχή, 
είτε από εργολαβικό άλλης οικοδομής που ανήγειρε ή ανεγείρει ο πωλη- 
τής, ή βεβαίωση της αρμόδιας Οικονομικής Εφορίας, στην οποία να βε¬ 
βαιώνεται ότι ασκεί το επάγγελμα του κατασκευαστού, όταν ο πωλητής 
το προς πώληση διαμέρισμα έχει κατασκευάσει σε ιδιόκτητο οικόπεδο, 
είτε με εταιρικό. 

γ) Στα νέα ζευγάρια των περιοχών Β', Γ' και Δ', που τέλεσαν τους 
γάμους τους τρία χρόνια πριν την υποβολή της αίτησης ή πριν την 
έγκρισή του δανείου. 

Β' κατά 30% 

Στους βαριά κινητικά ανάπηρους δικαιούχους, η κατάσταση των 
οποίων θα βεβαιώνεται με την προσκόμιση ιατρικής γνωμάτευσης της 
Πρωτοβάθμιας Υγειονομικής Επιτροπής του Π.Δ. ■ 611/77, ή των 
Υγειονομικών Επιτροπών των οικείων Ασφαλιστικών Οργανισμών. 

Γ' κατά 40% 

Στα νέα ζευγάρια της περιπτώσεως 2.Α.γ. όταν συντρέχουν και οι 
περιπτώσεις της παρ. 2 Αα και Αβ. . 

Δ' κατά 50% 

Στους βαριά κινητικά ανάπηρους δικαιούχους της περιπτώσεως 


2.Β’, όταν συντρέχουν και οι περιπτώσεις της παρ. 2 Αα και Αβ. 

3. Εφόσον οι δικαιούχοι στεγαστικής συνδρομής έχουν προστατευό- 
μενα,' κατά τις διατάξεις του κανονισμού «περί προϋποθέσεων παροχής 
κατοικίας και δανείων υπό του ΟΕΚ», παιδιά, το ύψος του δανείου 
στρογγυλοποιούμενο προσαυξάνεται .για κάθε προστατευόμενο παιδί 
χωρίς περιορισμό, όπως παρακάτω: 

α) Ανά 325.000 δρχ. για τους δικαιούχους της περιοχής Α' από 215.000 δρχ. 

β) Ανά 415,000 »»» » » » Β' » 275.000 » 

γ) Ανά 475.000 » » » » » » Γ' κάι Δ’315.000 » 

4. Για όλα τα ποσά το 50% είναι άτοκο, το δε υπόλοιπο 50% έντοκο. 

5. Τα νέα ποσά κατά τρ. ανωτέρω θα χορηγηθούν σε όλους όσους θα 
υπογράψουν δανειακή σύμβαση με την ΕΚΤΕ μετά την 1 Οκτωβρίου 
1988, ανεξάρτητα από το χρόνο εγκρίσεως του δανείου τους, εφόσον 
βέβαια δεν έχει λήξει η προθεσμία χρησιμοποιήσεώς του. 

Απαραίτητη προϋπόθεση για τη χορήγηση των αυξημένων ποσών εί¬ 
ναι να μην υπερβαίνουν αυτά την οφειλή για το ακίνητο κατά το αγορα¬ 
στικό συμβόλαιο, σε περίπτωση αγοράς, ή τον προϋπολογισμό της τετ- 
χνικής έκθεσης σε περίπτωση ανέγερσης κατοικίας, ή αποπεράτωσης 
ιδιόκτητης κατοικίας, κατά τις διατάξεις του Ν. 1641/86. 

6. Για τα ήδη εγκεκριμένα δάνεια, οι σχετικές αναπροσαρμογές των 
ποσών θα γίνονται απευθείας από τις Υπηρεσίες της ΕΚΤΕ. 

7. Κατά τα λοιπά θα ισχύει η ανωτέρω (3) σχετική κοινή Υπουργική 

απόφαση. . ' .*'· · · '·· 

Η απόφαση αυτή να δημοσιευθεί στην Εφημερίδα της' Κυβερνήσεως. 

Αθήνα, 7 Οκτωβρίου 1988 . 

ΟΙ ΥΠΟΥΡΓΟΙ. 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ ■ 

ΠΑΝΑΓ. ΡΟΥΜΕΛΙΩΤΗΣ ΔΗΜ, ΤΣΟΒΟΛΑΣ 

ΕΡΓΑΣΙΑΣ . 

-ΓΙΩΡΓΟΣ ΓΕΝΝΗΜΑΤΑΣ 
-♦- 

Αριθ. 101793 (6) 

Ανακαθορισμός αποδοχών συμβασιούχων’έργων. ^ 

. ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρ. 15 του Ν. 1735/87 «Προσλήψεις στο δη¬ 
μόσιο τομέα και άλλες διατάξεις». 

2. Την ΔΙΠΙΔ/Φ90/38/1033/4.2.87 εγκύκλιο του Υπουργ..Προ¬ 
εδρίας της Κυβέρνησης σχετικά με τις συμβάσεις έργου. 

3. Την αριθ. 100280/19.5.87 απόφαση «Έγκριση ανάθεσης έργου 
με μίσθωση από τον ΟΑΕΔ» όπως τροποποιήθηκε με την .αριθ. 
101049/88 όμοια κοινή απόφαση. 

4. Το αριθ. 107942/88 έγγραφο του ΟΑΕΔ, αποφασίζουμε: 

Τροποποιούμε εν μέρει την αριθ. 101049/25.5.88 απόφασή μας ως 
προς το Β μέρος από «επιστήμονα εξειδικευμένο στους τομείς εργασια¬ 
κών σχέσεων και την πρόληψη ατυχημάτων για την εξυπηρέτηση των 
αντιστοίχων υπηρεσιών απασχόλησης και επαγγελματικής κατάρτισης 
από 1.000.000 σε 1.200.000 δρχ. λόγώ αύξησης του κόστους ζωής 
κατά το χρονικό διάστημα από 10.2.88 και 1.2.87 αντίστοιχα» στο 
σωστό «οικονομολόγο ειδικό στις, μελέτες της οικονομίας και Κοινωνιο- 
λογίας σε σχέση με την τεχνική εκπαίδευση από 1.000.000 σε 
1.200.000 δρχ. λόγω αύξησης του κόστους ζωής κατά το χρονικό διά¬ 
στημα από 10.2.88 και 1.12.87 αντίστοιχα». 

Κατά τα λοιπά εξακολουθεί να ισχύει η αριθ. 101049/88 απόφασή 

μ«ς· 

Η απόφαση αυτή να δημοσιευθεί στην ^Εφημερίδα της Κυβερνήσεως.' 

Αθήνα, 11 Οκτωβρίου 1988 

.... ΟΙ ΥΠΟΥΡΓΟΙ - ·;...._ 

■ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΡΓΑΣΙΑΣ . 

ΑΠΟΣΤΟΛΟΣ ΚΑΚΛΑΜΑΝΗΣ ΓΙΩΡΓΟΣ ΓΕΝΝΗΜΑΤΑΣ 

ΕΦΗΜΕΡΙΣ ΤΗΣ : ΚΥΒΕΡΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.. 17268 *· · . · (7) 

Παράταση ισχύος της 7/85 απόφασης του ΠΔΔΔ Πειραιά για τους 

όρους αμοιβής χαι εργασίας των καπνεργατών-τριών Εθνικού Ορ¬ 
γανισμού Καπνού». >· · ' * 

Ο ΓΕΝΙΚΟΣ ΓΡΑΜΜΑΤΕΑΣ ΤΟΤ ΤΠ. ΕΡΓΑΣΙΑΣ 

Έχοντας υπόψη: 

1. Τις διατάξεις της πάρ. 3 του άρθρου 4 του Ν. 3239/55, 

2. Την κοινοποιηθείσα σε μας γραπτή δήλωση καταγγελίας τής ανα- 
φερόμενης στο θέμα διαιτητικής απόφασης. 

3. Τη σχετική γνωμοδότηση του Ανωτάτου Συμβουλίου Εργασίας, 
που έχει ληφθεί στη συνεδρίαση της 6.10.88. 

4. Την 96944/87 απόφαση του Υπουργού Εργασίας «μεταβίβασης 
αρμοδιοτήτων και εξουσίας υπογραφής στους Γεν. Γραμματέα, Ειδ. 
Γραμματείς, κλπ.» (ΦΕΚ 551/Β/20.10.87), αποφασίζουμε: 

Αναστέλλουμε επί όμηνο χρονικό διάστημα, δηλαδή μέχρι 17.4.89 
την επέλευση των ενόμων αποτελεσμάτων από την λήξη της πρώτης 
παράτασης της 7/85 απόφασης του ΠΔΔΔ Πειραιά που αφορά τους 
όρους αμοιβής και εργασίας των καπνεργατών-τριών Εθνικού Οργανι¬ 
σμού Καπνού. ■ · Γ 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Οκτωβρίου 1988 

Ο Γενικός Γραμματέας 

ΠΕΤΡΟΣ ΜΩΡΑΛΗΣ * 

; : --+- · 

Αριθ. Α2α/23547 . (8) 

Προσωρινή πρόσληψη προσωπικού στον Κοινωνικό Ξενώνα Ενηλί- 
■ : κων. 

Ο ΥΠΟΥΡΓΟΣ 

ΥΓΕΙΑΣ·, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

,1. Τις-διατάξεις: α) του άρθρου 5, Κεφ. Β' του Ν. 993/79. 

β) .του άρθρου. 9 .του Ν. 1476/84. , 

2. Την απόφαση του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων-αριθ. 471/88 (ΦΕΚ 463/88 τ.Β'). 

3. Την πράξη του Υπουργού Προεδρίας της Κυβέρνησης αριθ. 213/ 

11.5.1987.: . ·;·... 

4. Το.ιαπόσπασμα; πρακτικού της αριθμ.-.34/30.8.88 συνεδρίασης · 
του Δ.Σ. του. Κοινωνικού Ξενώνα . Ενηλίκων, 

5. Το έγγραφο του ιδρύματος αριθ. 742/1.9.1988. 

6. Τις επείγουσες και .απρόβλεπτες ανάγκες. . ,, 

•7 . Το γεγονός ότι οι ανάγκες αυτές δεν μπορούν να καλυφθούν από το 
προσωπικό πόυ υπηρετεί ή με απόσπαση, αποφασίζουμε: 

Ορίζουμε,τον αριθμό του αναγκαιούντος προσωπικού για πρόσληψη 
στον Κοινωνικό Ξενώνα Ενηλίκων σε τρεις (3) Διοικητικούς υπαλλή¬ 
λους Δευτεροβάθμιας Εκπαίδευσης, με σχέση εργασίας ιδιωτικού δι¬ 
καίου και για χρονικό διάστημα μέχρι οκτώ (8) μήνες, για την αντιμε¬ 
τώπιση επειγουσών υπηρεσιακών αναγκών και τον όρο να υπάρχει σχε¬ 
τική πίστωση στον προϋπολογισμό του Ιδρύματος. 

11 απόφαση αυτή να δημοσιευθεί στην Εφημερίδα της-Κυβερνήσεως. 

Αθήνα, 15 Σεπτεμβρίου 1988 

ο ΥΦΥΠΟΥΡΓΟΣ 

ΧΡΗΣΤΟΣ ΟΙΚΟΝΟΜΟΥ 
. --+-- 

Αριθ. 103944 " (9) , 

Μετακίνηση .του Μ. Μουζουράκη, Προέδρου Α' Τμήματος του.ΣτΕ κάι 
τοποθέτηση των Κ.Μ. Χαλαζωνίτη και Β. Μποτόπουλου. 

Αριθμός 11/1988 

. ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Αποτελούμενο από τα μέλη του Β. Ρώτη, Πρόεδρο, Μ. Μουζουράκη, . 
Κ. Μ. Χαλαζωνίτη, Β. Μποτόπουλο, Αντιπροέδρους και τους Συμβού¬ 
λους Τ. Δημητρακάκη, Φ. Κατζούρο, Δ. Μαργαρίτη, Σ. Γιάγχα, Σ. 
Σπηλιωτόπουλο, Α. Μαρίνο, I: Τζεβελεκάκη, Γ. Γραίγο, Α. Φαρμάκη, 
Χρ. Γεραρή, Γ. Κοσμά, Λ. Οικονόμου, Σ. Σαρηβαλάση, Γ. Δεληγιάννη', 

Ν. Παπαδημητρίου, Ηλ. Παπαγεωργίου, Π.Ζ. Φλώρο, Ιω. Μαρή, Μ. 
Παληατσάρα. Οι Σύμβουλοι Ηρ. Τσικλητήρας, Μ· Δεκλερής, X. Φα- 
τούρος, Π. Αθανασοπούλου, Γ. Κουτνατζής; Τ. Κούνδουρος, I. Δελλής, 


Γ. Κουβελάκης, X. Μακρίδης, Κ. Γ. Χαλαζωνίτης, Αθ. Τσαμπάση, Π. 
Παραράς και Π. Χριστόφορος, κληθέντες δεν εμφανίστηκαν γιατί είχαν 
κώλυμα. 

Συνήλθε στο κατάστημά του την 5η Οκτωβρίου 1988, ημέρα Τε¬ 
τάρτη και ώρα 18.00, παρούσης και της Γραμματέως του Συμβουλίου 
της Επικράτειας Σοφίας Κεχαγιά, για να αποφασίσει την τοποθέτηση σε 
Τμήματα των Αντιπροέδρων του Συμβουλίου της Επικράτειας Κ.Μ. 
Χαλαζωνίτη και Β. Μποτόπουλου. . 

Σύμφωνα με τις διατάξεις του άρθρου 9 του ν.δ. 170/1973 (229) 
«περί του Συμβουλίου της Επικράτειας», αποφασίζει:. 

Α) Τη μετακίνηση του Αντιπροέδρου Μ. Μουζουράκη, Προέδρου του 
Α' Τμήματος στο Δ' Τμήμα του Συμβουλίου της Επικράτειας, 

Β) Την τοποθέτηση του Αντιπροέδρου Κ.Μ. Χαλαζωνίτη στο Γ' 
Τμήμα του Συμβουλίου της Επικράτειας, ως Προέδρου και του Αντι¬ 
προέδρου Β. Μποτόπουλου στο Β' Τμήμα του Συμβουλίου της Επικρά¬ 
τειας, ως Προέδρου. 

Γι’ αυτό το λόγο συντάσσεται το παρόν πρακτικό. 

Ο Πρόεδρος · 

Β. ΡΩΤΗΣ 

Η Γραμματέας 
Σ. ΚΕΧΑΓΙΑ 

1 -+- - 

Αριθ. 9046 (10) 

Συγκρότηση του Υπηρεσιακού Συμβουλίου του Υπουργείου Αιγαίου. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του άρθρου 14 του Ν. 1586/86 «Βαθμολογική διάρθρωση των 
θέσεων του Δημοσίου, Νομικών Προσώπών Δημοσίου Δικαίου και Ορ¬ 
γανισμών Τοπικής Αυτοδιοίκησης και άλλες διατάξεις». 

β) Του Π.Δ. 359/86 «Οργανισμός του Υπουργείου Αιγαίου». 

2. Την ανάγκη σύστασης-συγκρότησης του Υπηρεσιακού Συμβου¬ 
λίου με βάση τις διατάξεις του Ν. 1586/86, αποφασίζουμε: 

1. Συγκροτούμε το Υπηρεσιακό Συμβούλιο του Υπουργείου Αιγαίου, 
αρμόδιο για όλο το προσωπικό με κάθε είδους σχέση εργασίας και για 
όλα τα θέματα υπηρεσιακής κατάστασης των υπαλλήλων του Υπουρ¬ 
γείου Αιγαίου και ορίζουμε να μετέχουν σ’ αυτό: 

α) Τρεις μόνιμοι υπάλληλοι με βαθμό Α' από τους οποίους ο ένας ορί¬ 
ζεται Πρόεδρος. Αναπληρωτές των πιο πάνω τακτικών μελών ορίζονται 
μόνιμοι υπάλληλοι με βαθμό Β’ ή Γ'. 

β) Δύο αιρετοί εκπρόσωποι των υπαλλήλων που εκλέγονται με άμεση 
καθολική και μυστική ψηφοφορία με τους αναπληρωτές τους. 

2. Όταν το Υπηρεσιακό Συμβούλιο κρίνει πειθαρχικές υποθέσεις 
Πρόεδρος του Συμβουλίου είναι ο Γενικός Γραμματέας του Υπ. Αιγαίου 
με αναπληρωτή τον Πρόεδρο τού Υπηρεσιακού Συμβουλίου. 

3. Κατά την πρώτη εφαρμογή της απόφασης αυτής τα μέλη της παρ. 
1β ορίζονται σύμφωνα με την παρ. 10 του άρθρου 14 του Ν. 1586/86. 

4. Μετά τη δημοσίευση της παρούσης αυτής παύει να έχει ισχύ κάθε 
προηγούμενη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μυτιλήνη, 5 Οκτωβρίου 1988 

Ο ΥΠΟΥΡΓΟΣ 

ΠΕΤΡΟΣ ΒΑΛΒΗΣ 

-♦- 

Αριθ. 16986/4337 (11) 

Οινοπνευματοποίηση 45.000 τόννων περίπου μέλασσας, παραγωγής, 
της Α.Ε. «Ελληνική Βιομηχανία Ζάχαρης» από τους Οινοπνευματο- 
ποιούς Β' κατηγορίας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ, ΓΕΩΡΓΙΑΣ 
ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του Κώδικα των Νόμων «περί φορολογίας του Οινο¬ 

πνεύματος» όπως έχουν τροποποιηθεί, συμπληρωθεί και ισχύουν σή¬ 
μερα. ' _ ’ 

2. Τις διατάξεις της 85/9.7.62 Πράξης Υπουργικού Συμβουλίου 
που έχει κυρωθεί με τις διατάξεις του άρθρου 1 του Νόμου 4339/1964 
σχετικά με την οινοπνευματοποίηση της μέλασσας που παράγεται από 
τα Ελληνικά Ζαχαρουργεία.. 

3. Τις διατάξεις του Νόμου 1558/1985 «Κυβέρνηση και Κυβερνη¬ 
τικά Όργανα». 

4. Τις διατάξεις του άρθρου 13 του Α.Ν. 931/49 «περί τροποποιή- 
; σεως και συμπληρώσεως διατάξεων περί φορολογίας του οιν/τος». 

| 5. Τις διατάξεις του Νόμου 301/1976 «περί της στην Εφημερίδα ■ 

! της Κυβέρνησης δημοσιευομένης ύλης κ.λπ.·». 

6. Το. 9937/16.8.88 Τηλετύπημα του Αυτόνομου Σταφιδικού Ορ¬ 
γανισμού (ΑΣΟ) για τις υπόλοιπες ποσότητες μέλασσας περιόδου 
1987. 

7. Το 8410/6.9.88 Τηλετύπημα της Ελληνικής Βιομηχανίας Ζά¬ 
χαρης ΑΕ, για τη διαθέσιμη ποσότητα μέλασσας παραγωγής 1988- 
1989. 

8. Το 10477/30.8.88 Τηλετύπημα του ΑΣΟ που δεν επιθυμεί να 
μπει ποσοστικός ή χρονικός περιορισμός για τη διάθεση της σταφίδας 
που πάει για οινοπνευματοποίηση. 

9. Την 13007/3485/21.7.1988 Απόφαση του Υπουργού Οικονο- · 
μικών που τροποποιεί την 1701/421/5.2.88 ομοίαν για εισαγωγήν 

I πρώτων υλών εκ του εξωτερικού για παραγωγή οινοπνεύματος εσωτε- 
, ρικού, αποφασίζουμε: 

1. Εγκρίνουμε την κατεργασία, από τους οινοπνευματοποιούς Β’ κα¬ 
ί τηγορίας με σκοπό την παραγωγή οινοπνεύματος για την κάλυψη των 

αναγκών της εγχώριας κατανάλωσης, σαράντα πέντε χιλιάδων 
ί (45.000) τόνων περίπου μέλασσας παραγωγής έτους 1988 των Ζαχα- 
ρουργείων της Α.Ε. «Ελληνική Βιομηχανία Ζάχαρης». 

2. Με απόφαση του Υπουργού Οικονομικών η παραπάνω ποσότητα 
■ μέλασσας θα κατανεμηθεί μεταξύ των λειτουργούντων οινοπνευματο¬ 
ποιιών Β' κατηγορίας και θα καθορισθούν οι όροι μεταφοράς και απο¬ 
θήκευσής της στα οινοπνευματοποιία. 

Η αξία της μέλασσας θα καταβάλλεται από τον οινοπνευματοποιό 
στον ΑΣΟ κατά την παραλαβή της προς οινοπνευματοποίηση, όπως κα¬ 
θορίζεται στο επόμενο άρθρο. ., 

3. α. Κάθε δίμηνο από την υπογραφή της απόφασης αυτής υποχρεώ¬ 
νεται κάθε οινοπνευματοποιός να παραλάβει προς οινοπνευματοποίηση 

, το 20% τουλάχιστον της συνολικής ποσότητας που θα κατανεμηθεί, μέ- 
, χρι δε την 31.8.1989 να έχει ολοκληρώσει την παραλαβή προς οινο- 
πνευματοποίηση της ποσότητας που του κατανεμήθηκε. 

β. Στο τέλος κάθε διμήνου, εάν ένας οινοπνευματοποιός δεν έχει πα- 
I ραλάβει για οινοπνευματοποίηση το 20% της ποσότητας που του εκχω- 
( ρήθηκε συνολικά με την απόφαση κατανομής, ο. ΑΣΟ μετά από από- 
ί φάση του Υπουργού Οικονομικών θα μπορεί να παραδίδει το υπόλοιπο 
I της ποσότητας του 20% που δεν παρέλαβε για οινοπνευματοποίηση ο 
οινοπνευματοποιός, σε άλλον, που επιθυμεί να την παραλάβει για οίνο¬ 
ι πνευματοποίηση. 

Στην περίπτωση αυτή ο δεύτερος οινοπνευματοποιός θα επιβαρύνεται 
μόνο με τις δαπάνες που θα είχε αν παραλάμβανε τη μέλασσα από το 
εργοστάσιο της «Ελληνικής Βιομηχανίας Ζάχαρης» που την είχε παρα- 
λάβει ο πρώτος οινοπνευματοποιός. Αν δεν υπάρξει οινοπνευματοποιός 
που να θέλει να παραλάβει το'υπόλοιπο της ποσότητας του 20%, τότε ο 
πρώτος οινοπνευματοποιός υποχρεώνεται να παραλάβει προς οινοπνευ- 
ματοποίηση το υπόλοιπο της ποσότητας του 20% κατά απόλυτη προτε¬ 
ραιότητα, έναντι οποιοσδήποτε άλλης πρώτης ύλης παραγωγής οινο¬ 
πνεύματος. 

4. Με την πιο πάνω απόφαση του Υπουργού Οικονομικών θα καθορί- 
| ζονται επίσης και οι όροι κατανομής και διάθεσης της βιομηχανικής 
| σταφίδας, που διαθέτει κάθε χρόνο ο Αυτόνομος Σταφιδικός Οργανι¬ 
σμός, ΑΣΟ, για οινοπνευματοποίηση. 

Η απόφαση αυτή, που η ισχύς της αρχίζει από την ημερομηνία της 
υπογραφής της, να δημοσιευθεί στην Εφημερίδα της Κυβερνήσεως. 

Αθήνα, 5 Οκτωβρίου 1988 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ’ ΓΕΩΡΓΙΑΣ 

ΔΗΜ. ΤΣΟΒΟΛΑΣ ΠΑΝ. ΠΟΤΑΚΗΣ 

ΕΜΠΟΡΙΟΥ , 

ΝΙΚ. ΑΚΡΙΤΙΔΗΣ 

-♦- 

Αριθ. Ζ/5898 . (12) 

Έγκριση θέσεων για προσωρινή πρόσληψη προσωπικού στο Νομαρ¬ 
χιακό Γενικό Νοσοκομείο Άργους. 

Η ΝΟΜΑΡΧΗΣ ΑΡΓΟΛΙΔΑΣ 
.Έχοντας υπόψη: 

1. τις διατάξεις του Ν. 993/79, κεφ. Β.’ άρθρο 4. 


2. την 17/20.3.84 πράξη της Τριμελούς Επιτροπής Υπουργών. 

3. την 35/8.3:84 Πράξη του Υπουργικού Συμβουλίου. , . 

4. τις Δ2β/οικ, 6857/30.3.84 ' και Α3/οικ 16080/εγκ 62/ 
8.11.85 εγκυκλίους του Υπουργείου Υγείας, Πρόνοιας και Κοινωνικών 
Ασφαλίσεων. 

5. το Δ2γ/1·1450/22.4.86 έγγραφο του Υπουργείου Υγείας, Πρό¬ 
νοιας και Κοινωνικών Ασφαλίσεων. 

6. την 11/29.9.88 (θέμα 13ο) πράξη του .Δ.Σ. του Νομαρχιακού 

Γενικού Νοσοκομείου Άργους. ·, ... . 

7. την επιτακτική ανάγκη πλήρωσης θέσεων στο Γενικό Νοσοκομείο 
Άργους για αντιμετώπιση εκτάκτων και κατεπειγουσών αναγκών του 
Ιδρύματος. 

8. τον Οργανισμό του Νοσοκομείου Άργους, αποφασίζουμε: 

Εγκρίνουμε την προσωρινή πλήρωση θέσεως Κλάδου ΤΕ Ηλεκτρονι- 

κών-Τεχνικών σύμφωνα με τις διατάξεις του κεφ. Β.' του Ν. 993/79 
για αντιμετώπιση έκτακτης και επείγουσας λειτουργικής ανάγκης του 
Νομαρχιακού Γενικού Νοσοκομείου Άργους. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ναύπλιο, 7 Οκτωβρίου 1988 ί: 

Η Νομάρχης 

ΜΑΡΘΑ ΣΗΜΑΝΤΩΝΗ ; 

— -- ■ 

Αριθ. 3.164 (13) 

Έγκριση προγράμματος κυνηγίου της Ελεγχόμενης Κυνηγετικής πε¬ 
ριοχής Αταλαντονήσου Κυνηγετικής περιόδου 1988-1989 Ν. Φθι¬ 
ώτιδας. ■ - ' - · , 

Ο ΝΟΜΑΡΧΗΣ ΦΘΙΩΤΙΔΟΣ 
Έχοντας υπόψη: ' . " 

Τις διατάξεις των άρθρων 253 και 254,του ΝΔ 86/69 «Περί Δασι¬ 
κού Κώδικος» όπως έχουν αντικατασταθεί αντίστοιχα με τα άρθρα 3 
και 4 του Νόμου 177/75. . ' 

Τις διατάξεις του άρθρου 3 του Π. Δ/τος 453/7-24.5.1977 «Περί 
των Ελεγχομένων Κυνηγετικών Περιοχών και των όρων και προϋποθέ¬ 
σεων ασκήσεως Θήρας σ’ αυτές». . · 1 ' 

Την αριθ. 235228/5821/1977‘απόφάση του Υπουργού Γεωργίας ; 
«Περί χαρακτηρισμού και ίδρύσεως Ε.Κ.Π. στο νησί Αταλαντόνήσι». 

Τις διατάξεις του άρθρου 1 παρ. Κ9 του Π.Δ/τος 332/83 «Περί με- 
ταβιβάσεως αρμοδιοτήτων του Υπουργού Γεωργίας και Προϊσταμένων 
διανομαρχιακών Υπηρεσιών του Υπουργείου Γεωργίας στους Νομάρ¬ 
χες». '··'·. ' . ■ ·■ . : 

Το πρόγραμμα του κυνηγίου που συντάχθηκε από το Δασόλόγ'ο 
Κωνσταντίνο Μόλκα και υποβλήθηκε σε μας από το Δασαρχείο Αταλά¬ 
ντης με την αριθ. 2686/5.10.88 αναφορά του, αποφασίζουμε: .. 

Εγκρίνουμε το πρόγραμμα της Ελεγχομένης Κυνηγετικής Περιοχής 
Αταλαντονήσου κυνηγετικής περιόδου 1988 - 1989 ως ακολούθως: 

Άρθρο 1 

Για να αποκτήσει κανείς το δικαίωμα κυνηγίου στην Κυνηγετική Πε- 
ριοχή Αταλαντονήσου, απαιτούνται: 

Κατοχή κοινής αδείας κυνηγίου, ήτοι Τοπικής, Περιφερειακής ή Γε¬ 
νικής, που να ισχύει και για το Νομό Φθιώτιδας. 

Η απόκτηση Ειδικής αδείας για τό κυνήγι στην Ελεγχόμενη Κυνηγε¬ 
τική Περιοχή. 

Άρθρο 2 

Για να αποκτήσει ο ενδιαφερόμενος κυνηγός την Ειδική άδεια, πρέπει 
να υποβάλει στο Δασαρχείο Αταλάντης: 

2.1. α) Αίτηση χαρτοσημασμένη, στην οποία θα αναγράφεται το επώ¬ 
νυμο, το όνομα πατέρα, ο τόπος και η.δ/νση κατοικίας, ο αριθμός Αστ/ 
κής ταυτότητας, ο αριθμός αδείας κυνηγίου* το.είδος της (Τοπική - Πε¬ 
ριφερειακή - Γενική) & η Δασική Αρχή που την εξέδωσε. 

β) Την άδεια Θήρας που εκδόθηκε σύμφωνα με τις δ/ξεις του άρθρου 
262 του Ν.Δ. 86/69; η υπεύθυνη Δήλωση του Ν.Δ. 105/69, στην 
οποία θα αναγράφεται η χρονολογία, ό αριθμός και η Δασική Αρχή που 
την εξέδωσε. .··.'. 

2. 2. Η τιμή της Ειδικής· άδειας καθορίζεται ως εξής: 

2.2.1..Για όλους τους Έλληνες κυνήγούς δρχ.Ί.500., 

2.2.2. Για τους υπηκόους ξένων Κρατών, οϊ οποίοι διαμένουν στη 

Χώρα : μας, δρχ. 4.000. ■·,··, 

2.2.3: Για τους'.υπηκόους ξένων Κρατών,, που προσέρχονται στη 
Χώρα μας να-κυνηγήσουν, δεν-απαιτείται η έκδοση Ειδικής αδείας 

παρά μόνο Γενικής αδεϊας κυνηγίου. 

2.3. Η Ειδική άδεια ισχύει για την ημερομηνία που αναγράφεται σ’ 
αυτή. . 

2.4. Αν οι ενδιαφερόμενοι κυνηγοί επιθυμούν να κυνηγήσουν με άλ¬ 
λους κυνηγούς, το πολύ μέχρι τρεις (3), πρέπει ο καθένας χωριστά να 
συνυποβάλλει τα δικαιολογητικά που καθορίζονται στο άρθρο 2 παράγ. 
2.1 αβγ και να αναγράφονται στην αίτηση του καθενός χωριστά τα ονό¬ 
ματα και των υπολοίπων της παρέας. 

Ο κυνηγός που τήρησε τη διαδικασία του άρθρου αυτού, παίρνει σειρά 
προτεραιότητας κυνηγίου στην.Ε.Κ.Π., η δε αίτησή του καταχωρείται 
σε ειδικό βιβλίο του Δασαρχείου. 

Ο Επόπτης της Ε.Κ.Π. καθορίζει την ημερομηνία κυνηγίου, για 
κάθε ενδιαφερόμενο, τον αριθμό των κυνηγών σε κάθε είσοδο κ.λπ. 

Άρθρο 3 

3.1.0 κυνηγός που δεν ακολούθησε τη διαδικασία του άρθρου 2 του 
Προγράμματος αυτού, δεν έχει κανένα δικαίωμα κυνηγίου στην Ε.Κ.Π. 

3.2. Στην περίπτωση που ο κυνηγός δεν παρουσιασθεί την ημέρα που 
ορίστηκε να κυνηγήσει, τότε μπορεί να οριστεί γι’ αυτόν από την Υπηρε¬ 
σία άλλη μέρα και αν δεν παρουσιαστεί ξανά τότε το τέλος χάνεται υπέρ 
του ΚΕΦ. ΘΗΡΑΣ και η αίτησή του μπαίνει στο Αρχείο. 

3.3. Αν για οποιαδήποτε αιτία ύστερα από εισήγηση του Επόπτη της 
Κ.Π. απαγορευθεί το κυνήγι, η Υπηρεσία δεν φέρει καμία ευθύνη, παρά 
μόνο να επιστρέφει στους κυνηγούς τα χρηματικά ποσά επιβαρυνόμενα 
με τα έξοδα αποστολής κατά τη διαδικασία περί επιστροφής εσόδων ως 
αχρεωατήτως καταβληθέντων. 

Άρθρο 4 

4.1. Με βάση το βιβλίο προτεραιότητος κυνηγίου, ο Επόπτης της 
Ε.Κ.Π. καταρτίζει τις ονομαστικές καταστάσεις των κυνηγών κατά 
ημερομηνίες. Ο ενδιαφερόμενος κυνηγός οφείλει να τηλεφωνήσει στο 
Δασαρχείο Αταλάντης δέκα (10) ημέρες μετά την υποβολή της αιτή- 
σεως στα τηλέφωνα (0233) 22.268 & 22.171 Αταλάντης, για να μά¬ 
θει την ημερομηνία κυνηγίου που καθορίστηκε γι’ αυτόν ή εφ’ όσον δεν 
επιθυμεί ο ίδιος η Υπηρεσία θα του ανακοινώσει με έγγραφο την ημέρα 
κυνηγίου. 

Σε κυνηγούς οι οποίοι θα προσέλθουν για κυνήγι χωρίς να ειδοποιη¬ 
θούν από την Υπηρεσία, δεν θα επιτραπεί η είσοδός τους στο Αταλαντο- 
νήσι. 

4.2. Ο αριθμός των κυνηγών για κάθε μέρα κυνηγίου, ο τρόπος και ο 
τόπος κυνηγίου, καθώς και άλλες λεπτομέρειες του κυνηγίου καθορίζο¬ 
νται από τον Επόπτη της Ε.Κ.Π. 

4.3. Σε κάθε τομέα επιτρέπεται να κυνηγάει μόνο μία ομάδα κυνη¬ 
γών και ο αριθμός των κυνηγών κάθε ομάδας δεν πρέπει να υπερβαίνει 
τους δώδεκα (12). 

Άρθρο 5 

5.1. Οι ενδιαφερόμενοι κυνηγοί μπορούν να παρουσιαστούν την ημε¬ 
ρομηνία που καθορίστηκε στην παράλια της Αταλάντης (Σκάλα Αταλά¬ 
ντης) το αργότερο μέχρι την 07.00’ ώρα της ημέρας που έχει οριστεί να 
κυνηγήσουν. Στη συνέχεια εφοδιάζονται με την Ειδική άδεια και παίρ¬ 
νουν οδηγίες και λεπτομέρειες σχετικά με το κυνήγι από τα αρμόδια όρ¬ 
γανα της Ε.Κ.Π. 

5.2. Ειδικότερα ενημερώνονται για τον τόπο συγκεντρώσεως, ώρα 
ενάρξεως του κυνηγίου και γενικά για τον τρόπο διεξαγωγής του κυνη¬ 
γίου. 

5.3. Οι κυνηγοί πρέπει να γνωρίζουν τον κανονισμό των Κυνηγετι¬ 
κών Περιοχών και τα θηράματα της περιοχής. 

5.4. Η Υπηρεσία δεν αναλαμβάνει καμία ευθύνη για τη μετάβαση 
και επιστροφή των κυνηγών στο Αταλαντονήσι, τα δε έξοδα μεταβά- 
σεως και επιστροφής βαρύνουν τους κυνηγούς εξ ολοκλήρου. 

Άρθρο 6 

6.1. Ο κυνηγός έχει δικαίωμα να φέρει μαζί του δύο όπλα. Επιτρέπε¬ 
ται η χρήση επαναληπτικών όπλων (καραμπινών) και με γέμισμα μόνο 
μέχρι δύο φυσίγγια. 

6.2. Ο κάθε κυνηγός μπορεί να χρησιμοποιεί μέχρι δύο σκυλιά πτε¬ 
ρωτού θηράματος (πουλόσκυλα) τα οποία πρέπει να υπακούουν στο πρό¬ 
σταγμα αυτού. 

Άρθρο 7 

7.1. Ο κυνηγός ή η ομάδα των κυνηγών που παίρνει μέρος στο κυ¬ 
νήγι μέσα στην Ε.Κ.Π. συνοδεύεται από αρμόδια δασικά όργανα της 
Ε.Κ.Π. 


Η Υπηρεσία δεν φέρει καμία ευθύνη για τυχόν τραυματισμέ ή ατύ¬ 
χημα κ.λπ. κυνηγού κατά τη διάρκεια κυνηγίου από οποιαδήπβΐε αιτία. 

7.2. Απαγορεύεται η απομάκρυνση από την ομάδα μεμονωμένων 
κυνηγών. Οι παραβάτες απομακρύνονται της Ε.Κ.Π. και στερούνται 
του κυνηγίου χωρίς άλλη διατύπωση ή αποζημίωση. 

7.3.0 κυνηγός που τραυματίζει, κατά την απόλυτο κρίση του Δασι¬ 
κού οργάνου που παρακολουθεί το κυνήγι, θήραμα και δεν συλλαμβάνει 
αυτό, καταβάλλει το μισό της προβλεπομένης για το θήραμα αξίας. 

7.4. Απαγορεύεται αυστηρά η διαλογή των φονευθέντων θηραμά¬ 
των. Κυνηγός δε που θα συλληφθεί να μην παίρνει το φονευθέν θήραμα 
από τον ίδιο ή να απορρίπτει για οποιονδήποτε λόγο το θήραμα, τότε 
καταλογίζεται σε βάρος του η αξία του θηράματος και στερείται παντε¬ 
λώς της εισόδου στην Ε.Κ.Π. 

Άρθρο 8 

8.1. Μετά το τέλος του κυνηγίου ο Φύλακας ή το εντεταλμένο δασικό 
όργανο της Ε.Κ.Π. εκδίδει απόδειξη πληρωμής από τριπλότυπο στέλε¬ 
χος, το οποίο έχει τις αυτές ενδείξεις με το δελτίο εισόδου και εισπράττει 
το σχετικό ποσό. Το αντίγραφο της απόδειξης που θα δίνεται στον κυ¬ 
νηγό, αποτελεί νόμιμο τίτλο κατοχής των θηραμάτων που αναγράφο¬ 
νται, για τη μεταφορά κ.λπ. αυτών. 

8.2. Ομάδα κυνηγών δικαιούται να κατανέμει μεταξύ των μελών αυ¬ 
τής μέχρι το ανώτερο επιτρεπτό όριο, τα θηράματα που κυνηγήθηκαν 
από αυτή. 

8.3. Όταν η ομάδα αποτελείται από κυνηγούς κατοίκους διαφόρων 
περιοχών και Φθιώτιδας, τότε οι τιμές όλων των φονευθέντων θηραμά¬ 
των καθορίζονται από τις τιμές των θηραμάτων που αναγράφονται στη 
στήλη (3) του παρακάτω Πίνακα. 

Αν η ομάδα έχει και αλλοδαπούς κυνηγούς, τότε οι τιμές καθορίζο¬ 
νται με τη στήλη (4) του Πίνακα. 

Άρθρο 9 

9.1. Με απόφαση του Νομάρχη Φθιώτιδας, ύστερα από εισήγηση 
του Επόπτη είναι δυνατό να τροποποιηθεί το Πρόγραμμα Θήρας ή να 
διακοπεί για ορισμένο χρόνο το κυνήγι ή οριστικά για ένα ή για όλα τα 
είδη θηραμάτων. 

9.2. 0 Επόπτης της Ε.Κ.Π. μπορεί σε περίπτωση κακοκαιρίας, όταν 
δεν μπορεί να διεξαχθεί το κυνήγι, να καθορίσει ως μέρα αυτού την επο¬ 
μένη ή και άλλη μέρα. 

9.3. Διακόπτεται το κυνήγι σε οποιαδήποτε περίπτωση κρίνει ο Φύ¬ 
λακας Θήρας. 

Άρθρο 10 

10.1. Κατά την κυνηγετική περίοδο 1988 - 1989, επιτρέπεται για 
κάθε κυνηγό το κυνήγι των κατωτέρω θηραμάτων σε αριθμό και τιμή 
μονάδας. 


α.α. Είδος Επιτρεπόμ. Τιμή μονάδος σε δρχ. 

Θηράματος αριθμός _ ' 

Έλληνες Αλλοδαποί 

Κυνηγοί Κυνηγοί 


1 . 

Φασιανός 

5 

1.000 

2.000 

2. 

Πέρδικα 

5 

500 

1.000 

3. 

Ορτύκι 

5 

200 

400 

4. 

Αγριοκούνελο 

5 

500 

1.000 

5. 

Μπεκάτσα 

10 

500 

1.000 

6. 

Περιστεροειδή 

15 

200 

400 

7. 

Τσίχλες 

30 

50 

100 

8. 

Κοτσύφια 

10 

50 

100 


Ο ανωτέρω αριθμός των θηραμάτων που μπορεί να σκοτωθούν, κα¬ 
θορίζεται σε 2.000 Φασιανούς, 200 Ορτύκια, 2.000 Πέρδικες και απε¬ 
ριόριστος αριθμός λοιπόν θηραμάτων. 

Για την κυνηγετική περίοδο 1988 - 1989 και για πειραματικούς 
σκοπούς, μπορεί να σκοτωθούν Λύκοι, Φασιανοί μέχρι ποσοστού 60% 
του υπάρχοντος πληθυσμού. 

Άρθρο 11 

11.1. Η Κυνηγετική περίοδος 1988 -1989 της Ε.Κ.Π. Αταλαντο- 
νήσου αρχίζει την 24 Οκτωβρίου 1988 και λήγει την 19 Δεκεμβρίου 
1988 με ενδιάμεση διακοπή μιας εβδομάδος .από 20.11.1988 έως 
27.11.88. Ημέρες κυνηγίου ορίζονται Δευτέρα'- Τετάρτη - Παρασκευή 



ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΔΕΥΤΕΡΟ) 


εκτός αργιών. 

Αναλυτικά ο χρόνος κυνηγίου για κάθε θήραμα έχει ως εξής: 


ΘΗΡΑΜΑ. 

ΕΝΑΡΞΗ 

ΛΗΞΗ 

Για όλα τα θηράματα 

24 Οκτωβρίου 1988 

19 Δεκεμβρίου 1988 


Με απόφαση του Νομάρχη Φθιώτιδάς, είναι δυνατό οι ανωτέρω ημε¬ 
ρομηνίες να τροποποιούνται όταν οι συνθήκες το επιτρέπουν. 


Άρθρο 12 ' ’ 

12.1. Οι συνοδοί κυνηγών, χωρίς όπλο στη διάρκεια του'κυνηγίου, 
πληρώνουν τέλος εισόδου 100 δρχ: για κάθε μέρα. Οι άλλοι επισκέπτες 
μπορούν να μπαίνουν χωρίς να πληρώνουν. 

12.2. Οι επισκέπτις οφείλουν να τηρούν τον κανονισμό προστασίας 
και ησυχίας των θηραμάτων. 

Λαμία, 10 Οκτωβρίου 1988 

. , , Ο Νομάρχης 

ΘΑΝ. ΦΡΑΓΚΤΑλ Ανυν 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



